Venezia

Venezia es una sivdad del Vilayet de Venezia. Tiene una povlasion de 270 884 avitantes. Es la kapitala de la rejion del Veneto i endemas del vilayet omonimo. El su sentro istoriko, deklarado Erensia dela Umanidad por la Unesco, es situada en un konjunto de izlas en la lagona de Venezia, en el norte de la mar Adriatika.

Es una antika sivdad italiana de romanzas, kosejas i lashon; ayi se konmemora el karnaval de Venezia, ansina el evento popolar mas emportante del anyo, endemas ay otros atraktivos turistikos komo el paseo por las gondolas en la kalejas de agua. 

Dempues de la ekspulsion de los sefaradis de Espanya en el anyo de 1492, la sivdad de Venezia hue mismamente uno de los lugares ande yegaron djudios sefaradis para morar por modre de las persekusiones, aki se fraguo una de las esnogas mas galanas mandado a levantar por los djudios ekspulsados.

 Etimolojia 
El nombre dela sivdad, proviene delos biervos latinos "Venetia" i "Venetiae", es muy probablemente ke ayiga sido retomado de "Venetia et Histria", el nombre romano de Regio X dela Italia romana, ma aplikado a la beira de la rejion ke permanesio debasho del Imperio Romano (Imperio Bizantino) huera del kontrol gotiko, lombardo i franko. El nombre Venezia, deriva del nombre romano para el puevlo mentado komo Adriatiko Veneti Veneti, i yamado por los gregos Eneti (Ἐνετοί). El sinyifikado del biervo insierto, endemas de ke ay otros grupos indoevropeos kon nombres de son similar, komo Veneti (Galia), Veneti sélta, Vistula Veneti, i el eslavo Wends. Los linguistas sudjieren ke el nombre tiene orijen protoindoevropeo (indoevropea), wen (amor), de modo ke wenetoi sinyifikaria "amado", "amable", o "amistoso". Tambien es posible una konegzion kon la palavra latina venetus, ke sinyifica kolor mavi marino.

 Akodros 
La Sivdad de Venezia es ermanada kon munchas sivdades del mundo:
  Tallin, Estonia
  Karakas, Venezuela
  Xochimilco, Meksiko
  Estambol, Turkia

Ver endemas
 Veneto

Referensias

 Atamientos eksternos 

Kateggoría:Vikipedya:Artikolos kon grafia ladina
Kateggoría:Lokalidades de Italia
Kateggoría:Lokalidades kon asentamientos sefaradis
Kateggoría:Lokalidades kon mas de 100.000 moradores